laion/Wikipedia-Exotic huggingface dataset:
אשר זליג ויצמן

אשר זליג ויצמן (1873 – 1943) היה פעיל ציוני בפולין ובארץ ישראל, עורך השבועון הציוני בפולנית "גלוס ז'ידובסקי". מנהל הסוכנות הארץ-ישראלית של חברת הביטוח "פניקס". מראשי התאחדות הציונים הכלליים בארץ ישראל. גיסו של חיים ויצמן. נולד בווישוגרוד שבפולין, בנו של שמואל ויצמן. קיבל חינוך תורני, ולאחר מכן בבית הספר התיכון למסחר בוורשה ובבית הספר גבוה למסחר. בבחרותו החל בפעילות ציונית. היה ציר בכמה קונגרסים ציוניים, החל מהקונגרס ה-3 ועד הקונגרס ה-19. בעשור הראשון של המאה ה-20 היה עורך השבועון הציוני בפולנית "גלוס ז'ידובסקי". בשנת 1908 נשא לאשה את רופאת השיניים פרומה ויצמן, בת עוזר ויצמן ואחותו הבכורה של חיים ויצמן. לאחר נישואיהם עלו לארץ ישראל. בשנת 1910 התמנה למנהל בית החרושת "עתיד" בחיפה, שבין מקימיו היה גיסו טוביה דוניה. היה פעיל בפעילות ציונית וציבורית. בקיץ 1914 יצא לפולין בעניינים ציבוריים, ועקב מלחמת העולם נשאר בפולין ומנותק מאשתו שנשארה בארץ. היה פעיל במרכז ציוני פולין והתמנה למזכירו הכללי. ייסד בתי תמחוי לעזרת יהודים עניים, השתתף ביסוד "המכבי" בפולין והיה ממייסדי תנועת הצופים העבריים "השומר", שאחר כך הפכה ל"השומר הצעיר". אשתו הצליחה לצאת לטורקיה ולקבל רישיון להמשך נסיעתה לפולין, ובשנת 1918 הגיעה לפולין. בשנת 1919 הם שבו לארץ ישראל והתגוררו בחיפה. בשנת 1920 טיפל יחד עם גיסו יחיאל ויצמן בעזרה לזאב ז'בוטינסקי בעת שנכלא בכלא עכו. בשנות ה-20 התמנה למנהל מחלקת ההספקה של ההנהלה הציונית ועבר להתגורר בירושלים. בשנים 1924 – 1929 שימש הגזבר הראשון של האוניברסיטה העברית בירושלים ופיקח על הקמת בנייניה. בשנות ה-20 וה-30 שימש המנהל הארצישראלי של חברת הביטוח "פניקס", שהייתה קשורה בחוזה עם קרן קיימת לישראל. לאחר התמוטטות החברה בשנת 1936 ניסה ויצמן להשיג הסכם עם חברת ביטוח אחרת, אך ללא הצלחה. היה חבר פעיל ב"הגנה" ושימש מנהל החשבונות שלה. היה פעיל ב"חברה העברית לחקירת ארץ ישראל ועתיקותיה" ופעל לביסוסה ולמימון חקירותיה, ובמיוחד לביסוס הספרייה לידיעת הארץ שהחלה להוציא. היה בעל ספרייה גדולה בעברית ובשפות אחרות, שהכילה במיוחד ספרי מדע והיסטוריה יהודית. בצוואתו הקדיש אותה לספריית ההסתדרות בירושלים. כתב מאמרים בעברית, יידיש ופולנית. התגורר ברחוב אברבנאל בשכונת רחביה בירושלים, בבניין הנכלל כיום במתחם יד בן צבי. נפטר בירושלים בשנת 1943, ונקבר בבית הקברות בהר הזיתים. בשנת 1945 הוציאה החברה לחקירת ארץ ישראל קובץ לזכרו. בתו רות הייתה אשת ישורון שיף, ששימש מזכירו של משה שרת כמנהל המחלקה המדינית של הסוכנות היהודית, לימים היה מבכירי המשטרה וכיהן כסגן מפכ"ל המשטרה ומפקד משטרת ירושלים. אשר זליג ויצמן, תדהר קברו של זליג ויצמן בבית הקברות בהר הזיתים מה ייעשה להגנת מבוטחי "פניקס" בא"י, דואר היום, 16 באפריל 1936 ר' זליג ויצמן ז"ל, הַבֹּקֶר, 27 בספטמבר 1943
פולסטאר 1

פולסטאר 1 (באנגלית: Polestar 1) היא מכונית ספורט היברידית פלאג-אין במרכב קופה, בעלת שני מקומות ישיבה, שיוצרה על ידי חטיבת הביצועים של וולוו, פולסטאר בין השנים 2017 ל-2021. היא הוצגה בתערוכת הרכב הבינלאומית של שאנגחאי באפריל 2017. היא הוצגה גם בתערוכת הרכב הבינלאומית של ז'נבה ב-6 במרץ 2018. באפריל 2021 לאחר 2,500 יחידות שנבנו חשפה פולסטאר בתערוכת הרכב של שאנגחאי את הגרסה הסופית בעלות של 5,000 דולר יותר מהרגיל ושיוצרה ב-25 יחידות. לפולסטאר 1 מערכת הנעה היברידית פלאג-אין המשלבת בין מנוע בנזין I4 צילינדרים בנפח 2.0 ליטר עם מגדש על ומגדש טורבו המספק 382 כ"ס ב-6,000 סל"ד כולל גנרטור חשמלי המספק 68 כ"ס האחראים על הגלגלים הקדמיים עם שתי מנועים חשמליים האחרים על ההגלגלים האחוריים המספקים יחד 218 כ"ס, יחד יוצרים שלושת המנועים והגנרטור 600 כ"ס ומומנט מרבי של 102 קג"מ והנעה כפולה. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 4.2 שניות ומהירות מרבית של 250 קמ"ש. סוללת ליתיום-יון בקיבולת 34 קוט"ש המאפשרת טווח נסיעה חשמלי של 150 ק"מ. צריכת הדלק המשולבת עומדת על 1.3 ליטר לכל 100 ק"מ. הפולסטאר 1 מופיעה כרכב שאפשר לשחק בו ב-Need for Speed. מדיה וקבצים בנושא פולסטאר 1 בוויקישיתוף אתר האינטרנט הרשמי של פולסטאר 1 (באנגלית) סקירה של פולסטאר 1, באתר טופ גיר, 14 ביוני 2019 Buy A Polestar 1 Before Production Ends This Year, Motor1.com (באנגלית) cartube, פולסטאר 1 נחשפת: המתחרה של וולוו ל-M4 של ב.מ.וו - cartube, באתר www.cartube.co.il Take A Closer Look At The Polestar 1 At Its European Premiere, Motor1.com (באנגלית) ioma on Apr 20, 2021 at 9:04 Am, 2021 Polestar 1 Special Edition - limited to 25 units! - paultan.org, Paul Tan's Automotive News, ‏2021-04-19 (באנגלית אמריקאית) Polestar 1, l'ibrida da 600 CV inaugura il marchio, Motor1.com (באיטלקית) Polestar 1 Goes Official With 600 HP And 93-Mile Electric Range, Motor1.com (באנגלית) Polestar and NFS Heat, באתר פולסטאר
ספריית האנימה

ספריית האנימה היא ספריית תוכן של סדרות טלוויזיה מסוגת האנימה, אשר זמינה בפלטפורמות ה-SVOD של HOT ו-Yes החל מ-11 באפריל 2022. ב-11 במרץ 2022 עלתה לאוויר ספריית אנימה ב-SVOD של חברות התקשורת הישראליות HOT ו-Yes. כחלק מהשקת הספרייה, בכנס הארוקון שהתקיים ב-17 במרץ 2022, נעשה סיקור שלה על ידי יובל סגל, כמו כן היה חדר צפייה עם תכנים ממנה. תחילה הספרייה נקראה ערוץ האנימה, אך לאחר מכן שמה השתנה לספריית האנימה. ב-4 באפריל 2022 נודע שהספרייה תעלה ב-11 באפריל, כאשר מאז תאריך ההכרזה עד שהספרייה עלתה, פורסמו טריילרים לחלק מהסדרות שיהיו בה ברשתות החברתיות, ביניהן טוקיו גול, אססיניישן קלאסרום, פיוטצ'ר דיירי, מיי ליטל מונסטר ומגאלובוקס. כמו כן, נודע שהסדרות יהיו בדיבוב אנגלי או יפני עם תרגום עברי ושהספרייה תהיה כרוכה בתשלום חודשי. ערוץ אנימה ספריית האנימה, ברשת החברתית פייסבוק ספריית האנימה, ברשת החברתית אינסטגרם ספריית האנימה, סרטונים בערוץ היוטיוב יש לנו ערוץ!… סוג של?, 16 באפריל 2022 [1] [2] פוסט שמכריז על הספרייה, ברשת החברתית אינסטגרם, 11 במרץ 2022 טריילר לאנימה "טוקיו גול", ברשת החברתית פייסבוק, 4 באפריל 2022 האנימות בספרייה קרויות בתעתיק העברי שלהן
הדיוויזיה ה-213 (האימפריה הגרמנית)

הדיוויזיה ה-213 (בגרמנית: 213. Infanterie-Division ) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-6 בספטמבר 1916 בחזית המערבית, ולחמה בקרבות המאוחרים של הקרב על הסום. בשנת 1917 היא לחמה במהלך הקרב השני על האן, ולאחר מכן הוצבה באזור ריימס, שם לחמה בקרבות השונים ובמתקפת מאה הימים עד סוף המלחמה. לאחר המלחמה חזרו חיילי הדיוויזיה לגרמניה, וב-12 בינואר 1919 פורקה הדיוויזיה. רוברט פון ברנוט (6 בספטמבר 1916–3 בינואר 1918) תילו פון הנשטיין (4 בינואר 1918–16 במרץ 1918) הנס פון המרשטיין-גסמולד (17 במרץ 1918–12 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הארדיס

הארדיס (באנגלית: Hardee's) היא רשת מזון מהיר אמריקאית ואחת מרשתות המזון המהיר הגדולות בארצות הברית. נכון ל-2016, הרשת מנהלת מעל 5,000 סניפים ברחבי העולם. מייסד הרשת, ווילבר הארדי, פתח את המסעדה הראשונה שלו בגרינוויל, צפון קרולינה, ב-3 בספטמבר 1960. לאחר שנה של הצלחה, החליט ווילבר לבחון את הרחבת המסעדה שלו ופתיחת מיקום אחר, אז הוא נפגש עם ג'יימס גרדנר ולאונרד רולס לדון בכך. זמן קצר לאחר מכן, החנות הראשונה של החברה נפתחה ברוקי מאונט, צפון קרוליינה, במאי 1961 על ידי ג'יימס קרסון גרדנר ולאונרד רולס ברחוב מקדונלד ברחוב נורת' צ'רץ' ברוקי מאונט, המכונה בתוך הרשת בניין מספר 1, המקום נהרס ב-2007 והוחלף בפארק שנקרא על שמו של מנהל הרשת לשעבר. לפי ווילבור הארדי, גרדנר ורולס זכו ממנו בנתח השליטה בחברה לאחר שניצחו אותו בפוקר. לאחר שהארדי הבין שהוא איבד את השליטה על החברה שלו, הארדי מכר להם גם את המניות שלו בחברה ובכך איבד כל חלק בניהול החברה, על אף שגרדנר ורולס סיפרו בריאיון כי הסיפור הזה שגוי ושהם קנו מהארדי את הזכויות לחברה בשנת 1961 ואחראים למה שהיא היום. כיום, הרשת היא אחת מחברות המזון המהיר הגדולות בארצות הברית וכיום מונה 5,812 סניפים ברחבי העולם. בשנת 1999 שונה סמל הרשת בכך שהוסף לו כוכב מצד שמאל, בדומה לסמל החברה CKE Restaurants Holdings, Inc., שקנתה את הרשת שנתיים לפני כן. ב-2021 פורסם כי הרשת מתכננת להגיע לישראל עם פתיחה של כ-50 סניפים ברחבי הארץ וכיום מחפשת זכיינית פוטנציאלית. החברה מפעילה סניפים ברשות הפלסטינית בג'נין, שכם, רמאללה (2 סניפים), בית לחם ואל-עיזרייה שבמזרח ירושלים. בינואר 2007, הוגשה נגד הארדיס תביעה למשרד הפטנטים וסימני המסחר של ארצות הברית על ידי River West Brands, LLC משיקגו בגין השימוש בסימן המסחרי והשם של החברה בורגר שף בכריך ביג שף. זמן קצר לאחר מכן, הארדיס הוציאה מחדש את כריך ביג שף באינדיאנה, כהצעה לניסיון ולאחר מכן בשוקי אינדיאנה נוספים ובדייטון, אוהיו לזמן מוגבל. ההוצאה המחודשת של הביג שף השתמשה גם בשם ובלוגו של בורגר שף בפרסומות בשווקים שבהם הוא מוצע, וטענה שהיא מספקת למעריצי בורגר שף את ה"תיקון" שלהם בביג שף. עקב מחלוקת מסחרית עם רשת ההמבורגרים הקנדית הארוויס, לא ניתן להארדיס למכור בקנדה. מדיה וקבצים בנושא הארדיס בוויקישיתוף אתר האינטרנט הרשמי של הארדיס (באנגלית) הארדיס, ברשת החברתית פייסבוק הארדיס, ברשת החברתית אקס (טוויטר) הארדיס, ברשת החברתית אינסטגרם הארדיס, סרטונים בערוץ היוטיוב Jerry Bledsoe, The Story of Hardee’s, Our State, ‏27 במאי 2011 (באנגלית) Lizzy Alfs, Hardee's, Carl's Jr. chains part ways in fast-food image shakeup, USA TODAY (באנגלית) Hardee’s founder Wilbur Hardee dead at 89, NBC News (באנגלית) היאלי יעקבי-הנדלסמן, אחד ההמבורגרים הכי מפורסמים בעולם עושה עלייה לישראל, באתר ישראל היום, 20 באוקטובר 2021 Ontario Latest News Carls Jr Set To Launch In Ontario - Canadian Restaurant News, canadianrestaurantnews.com, ‏6 בנובמבר 2021 (באנגלית)
גוסטב אלברכט, נסיך זיין-ויטגנשטיין-ברלבורג החמישי

גוסטב אלברכט, נסיך זיין-ויטגנשטיין-ברלבורג החמישי (בגרמנית: Gustav Albrecht Alfred Franz Friedrich Otto Emil Ernst von Sayn-Wittgenstein-Berleburg;‏ 28 בפברואר 1907 – 1944) היה נסיך וראש בית זיין-ויטגנשטיין. הוא היה בנו של ריכרד, נסיך זיין-ויטגנשטיין-ברלבורג הרביעי. גוסטב אלברכט נולד ב-28 בפברואר 1907 בברלבורג, גרמניה. הוא התחתן עם מרגריט פושה, בתם של שארל לואי פושה, דוכס אוטרנטו והרוזנת מדלן דאגלס. ביוני 1944 הוא שירת כקצין בצבא הגרמני, בדיוויזיית הפאנצר ה-23, במהלך המערכה נגד ברית המועצות, ואף עוטר בעיטור הצלב הגרמני בכסף. לאחר שנעלם במהלך משימה ליד העיר הבלארוסית אורשה, גוסטב אלברכט הוכרז כנעדר בפעולה. משפחתו ביקשה לא להכריז על מותו עד לאחר לידת נכדו ויורשו הנסיך גוסטב, ב-12 בינואר 1969; בעקבות כך 29 בנובמבר 1969 רשום כתאריך המוות הרשמי של גוסטב אלברכט. ריכרד, נסיך זיין-ויטגנשטיין-ברלבורג השישי (29 באוקטובר 1934–13 במרץ 2017) התחתן עם בנדיקטה, נסיכת דנמרק. מדלן, נסיכת זיין-ויטגנשטיין-ברלבורג (נולדה ב-22 באפריל 1936) התחתנה עם אוטו, רוזן זולמס-לאובאך. רובין, נסיך זיין-ויטגנשטיין-ברלבורג (נולד ב-29 בינואר 1938) התחתן בתחילה עם בריגיטה אף קלרקר, ולאחריה התחתן בשנית עם מארי-כריסטין הפטלר-לואייש. טטיאנה, נסיכת זיין-ויטגנשטיין-ברלבורג (נולדה ב-31 ביולי 1940) התחתנה עם מוריץ, רוזן הסן. פיה, נסיכת זיין-ויטגנשטיין-ברלבורג (נולדה ב-8 בדצמבר 1942).
אליפות ישראל באתלטיקה 1980

אליפות ישראל באתלטיקה נערכה באצטדיון הדר יוסף בין התאריכים 28 ביוני ו-29 ביוני 1980. אסתר רוט (הפועל תל אביב), זכתה ב-3 מדליות זהב, בריצת 100 מטר, בריצת 200 מטר ובריצת 100 מטר משוכות מני רוזנברג, זכה ב-3 מדליות זהב, בריצת 100 מטר, בריצת 200 מטר ובריצת 400 מטר מני רוזנברג קבע בריצת הגמר של 100 מטר שיא ישראלי חדש של 10.71 שניות, כבר בשלב חצי הגמר הוא קבע שיא ישראלי חדש של 10.84 שניות מני רוזנברג קבע בריצת 400 מטר שיא ישראלי חדש של 48.39 שניות. גדעון הרמט (הפועל עמק חפר) קבע בקפיהצ לגובה שיא ישראלי חדש של 2.14 מטר. אלכס פרלסמן, 2.14 - השיא העשרי של "גידי", מעריב, 29 ביוני 1980 יעקב דץ, הרמט ניתר ל-2.14 מ', דבר, 29 ביוני 1980 יעקב דץ, סיום מאכזב באליפות הא"ק, דבר, 30 ביוני 1980 אלכס פרלסמן, עוז וענת "גנבו את ההצגה", מעריב, 30 ביוני 1980 היום השני באליפות ישראל, מעריב, 30 ביוני 1980
שדה מוקשים (סרט)

שדה מוקשים הוא סרט דרמה מסוגת קולנוע חרדי משנת 2001, בהפקת מוטי גל ושוקי בן פורת. נחשב לאחד מסרטי הדרמה המצליחים והמושקעים במגזר בעשור הראשון של המאה ה-21. אפרים (אליהו בן-פורת) - נער חרדי המואשם בגניבת רימונים של ספר תורה מארון הקודש בבית הכנסת של התלמוד תורה. אביו (ברוך ברנר) שומע על הסיפור ומתפרץ עליו בזעם. אפרים בורח מהבית לאזור הגליל. פוגש את דרור (גלעד קבילו) - רועה צאן שמפציר בו להתמודד עם הבעיות ולא לברוח מהם. אפרים בורח וננשך על ידי כלבים נגועי כלבת ונקלע לתוך שדה מוקשים. "חבורת הגאולה" (ישראל, דוד ועובדיה) יוצאים למסע חיפושים אחר אפרים ונעזרים בתחנת חילוץ מקומית בהנהלת ינון (ישי גולן). אליהו בן-פורת (אפרים) שוקי בן פורת (מורה) מיכאל וייגל (אבא של דרור) ברוך ברנר (אבא של אפרים) ישי גולן (ינון) מוטי גל (מנהל בית הספר) נתן אודנהיימר (ישראל) אהוד אטון (דוד) גלעד קבילו (דרור) נתנאל גלעדי (עובדיה) יוסי ברק (מוישלה) מאי מילוא (ילד) תדמור רחבי (ערבי) אורי פאר (איתן) משה פרי (רופא) דוד משה (זכריה) דניאל שירין, היוצרים של הקולנוע החרדי הנשכח, נזכרים בלהיטים הגדולים, באתר מקור ראשון שדה מוקשים, באתר גרינטק
כריסטוף נדווארוגירה

כריסטוף נדווארוגירה (בצרפתית: Christophe Nduwarugira; נולד ב-22 ביוני 1994) הוא כדורגלן בורונדי המשחק בעמדת הקשר בבורנאו. נדווארוגירה התחיל את הקריירה שלו בקבוצת הכדורגל המקומית אקדמיקה בוגומ'בורה ובגיל 20 הצטרף לצ'יבוטו ממוזמביק. בינואר 2017 הושאל לאוניאו דה מדיירה מהליגה הפורטוגזית השנייה במדיה שיחק שנה וחצי. בקיץ 2018 הצטרף לאמורה מהליגה השלישית בפורטוגל. כעבור שנה חזר לליגה השנייה במדינה כאשר הצטרף לווארזים. בקיץ 2021 חתם בליישואש. בקיץ 2024 עזב את פורטוגל לראשונה בקריירה וחתם בבורנאו מליגת העל האינדונזית. ב-25 בנובמבר 2012 נדווארוגירה ערך את הופעת הבכורה שלו בנבחרת בורונדי בניצחון 1-5 נגד סומליה, בו כבש צמד. השתתף עם הנבחרת בגביע אפריקה לאומות 2019. אקדמיק בוג'ומבורה ליגת העל הבורונדית: 2011/2012, 2013/2014 הגביע הבורונדי: 2013/2014 כריסטוף נדווארוגירה, באתר Transfermarkt כריסטוף נדווארוגירה, באתר Soccerway כריסטוף נדווארוגירה, באתר National Football Teams כריסטוף נדווארוגירה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטוף נדווארוגירה".
לופן

האם התכוונתם ל... Lofn: לופן (אלה) – אלה מהמיתולוגיה הנורדית Lufan: ברק לופן – חותר קיאקים ישראלי, נרצח בפיגוע הירי ברחוב דיזנגוף (2022) יובל לופן – פסל ישראלי, דודו של ברק לופן Lupin: ארסן לופן – גיבור הרומנים והסיפורים הקצרים של הסופר הצרפתי מוריס לבלאן ארסן לופן, הפורץ הג'נטלמן – אוסף הסיפורים הראשון של מוריס לבלאן, המספר את הרפתקאותיו של ארסן לופן ארסן לופן (סדרת טלוויזיה, 1971) – סדרת טלוויזיה צרפתית משנת 1971, מבוססת באופן רופף על הרומנים של מוריס לבלאן לופן (סדרת טלוויזיה) – סדרת טלוויזיה צרפתית משנת 2021, בהשראת הרפתקאות ארסן לופן ארסן לופן (סרט, 2004) – סרט הרפתקאות פשע משנת 2004, המבוסס על סדרת הרומנים שיצר מוריס לבלאן לופן השלישי – סדרת מאנגה שנוצרה על ידי קאזוהיטו קאטו, שגיבורה הוא נכדו של ארסן לופן
תום אורן

תום אורן (נולד ב-4 בנובמבר 1994) הוא פסנתרן ג'אז ישראלי וזוכה בתחרות הבינלאומית לפסנתר של מכון תלוניוס מונק לשנת 2018. אורן נולד בתל אביב. הוא בנה של המוזיקאית דורלי אורן חזון. הוא סיים את לימודיו בקמפוס אריסון לאמנויות בתל אביב, ובתיכון לאמנויות תלמה ילין. הוא בוגר הקונסרבטוריון הישראלי למוזיקה בתל אביב, בהצטיינות. הוא למד שנתיים ברימון בית ספר למוסיקה, וסיים בשנת 2015. לאחר מכן למד במכללת ברקלי למוזיקה בבוסטון עם מלגה לארבע שנות לימוד החל משנת 2012. אורן חבר ברביעיית אלי דג'יברי משנת 2017. בשנת 2018 זכה אורן בתחרות הפסנתר הבינלאומית של מכון ת'לוניוס מונק של ג'אז לאחר הופעות תחרותיות במרכז ג'ון פ. קנדי לאמנויות הבמה. הפרס מגיע עם מלגה של $25,000 וחוזה הקלטות בלייבל הידוע קונקורד מיוזיק. השירים שהוא ניגן היו " Just as Though You Were Here ", ו-" Just One of These Things ". בשנת 2021 הוציא את האלבום "Dorly's Song". האלבום מכיל עיבודים של אורן ללחניה של אמו דורלי אורן חזון, פסנתרנית ומלחינה להצגות וסרטים. אתר האינטרנט הרשמי של תום אורן תום אורן, ברשת החברתית פייסבוק תום אורן, ברשת החברתית אינסטגרם תום אורן, באתר ספוטיפיי תום אורן, באתר MusicBrainz (באנגלית) בן שלו, תום אורן: "אני לא רוצה שאנשים יסתכלו על הבמה ויחשבו שאני עובד", באתר הארץ, 14 במרץ 2022 יותם זיו, ‏ילד הפלא של הג'אז הישראלי מוציא אלבום מלחניה של אמו, באתר מעריב אונליין, 2 בינואר 2021 Russonello, Giovanni (4 בדצמבר 2018). "Israeli Pianist Wins Thelonious Monk Contest". New York Times. נבדק ב-5 בדצמבר 2018. {{cite news}}: (עזרה) "Tom Oren". aicf.org. America-Israel Cultural Foundation. נבדק ב-5 בדצמבר 2018. {{cite web}}: (עזרה) Chinen, Nate (3 בדצמבר 2018). "The Thelonious Monk Institute of Jazz International Piano Competition Has a Winner". WBGO. נבדק ב-5 בדצמבר 2018. {{cite news}}: (עזרה) Murph, John (4 בדצמבר 2018). "Tom Oren Wins 2018 Monk Competition". DownBeat. נבדק ב-5 בדצמבר 2018. {{cite news}}: (עזרה) Davis, Barry (11 ביוני 2019). "Israeli jazz pianist to display his award-winning stuff After winning a prestigious prize in the US, Tom Oren returns home". Jerusalem Post. נבדק ב-21 ביוני 2019. {{cite news}}: (עזרה) JAZZIZ Editors' Choice Playlist: Week of November 2, 2020 - JAZZIZ Magazine, JAZZIZ Magazine, ‏1 באוקטובר 2020
מגדל הפעמונים של מריזו

מגדל הפעמונים של מריזו הוא מגדל פעמונים במריזו (אנ'), גואם, שנבנה ב-1914 או ב-1919. הוא נרשם במרשם הלאומי של ארצות הברית של מקומות היסטוריים בשנת 1975. גובהו של המגדל 7.3 מטרים (24 רגל) מעל בסיס מרובע בגובה 4 מטרים (13 רגל); הוא בנוי מ"בנייה כבדה הנקראת manposteria, המורכבת מאבן עם טיט מכוסה במלט". המגדל נבנה על ידי כומר קתולי, האב קריסטובל דה קאנלס, שבנה גם את הכנסייה שלידו, ונקט בצעדים רבים לקידום החקלאות ולהעלאת רמת החיים בכפר מריזו. מבחינה אדריכלית, המגדל מסמל מעבר בין אדריכלות ספרדית קולוניאלית לשיטות מודרניות יותר; מרכיב עיקרי בעיצובו הוא תפישת המרחב (אנ') שלו. מגדל הפעמונים של מריזו, באתר המרשם הלאומי של מקומות היסטוריים Merizo Bell Tower, Guam - List View ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מגדל הפעמונים של מריזו".
תחרות (בידור)

מופעי בידור שונים, באמצעי התקשורת או בפני קהל צופים, מתקיימים במתכונת של תחרות, שבסופה מוכרז המנצח. בדומה לתחרויות ספורט גם תחרויות בתחום הבידור מפוקחות על ידי שופט או חבר שופטים, אך בנוסף לכך פעמים רבות משתתף גם הקהל בקביעת המנצח. תחרות זמר היא תחרות בידור פופולרית שבה המתחרים מתמודדים בזמרה, בדרך כלל בשירים חדשים שנכתבו לתחרות. פופולרית במיוחד היא תחרות הזמר השנתית – האירוויזיון, המשודרת בטלוויזיה וברדיו וזוכה מדי שנה למאות מיליוני צופים ומאזינים. שעשועון הוא תוכנית רדיו או תוכנית טלוויזיה שבה המשתתפים מתחרים ביניהם במילוי משימות למטרת זכייה בפרס. שעשועונים רבים מבוססים על שאלות טריוויה, משימות קצובות בזמן, וכדומה, המוצגים על ידי מנחה התוכנית למתמודדים. הפרס בשעשועונים הוא, לרוב, פרס כספי או חפצים בעלי ערך. פורמט זה החל בשעשועוני רדיו, ובראשית ימי הטלוויזיה התפתחו שעשועוני טלוויזיה משעשועונים דומים שהתקיימו ברדיו. שעשועון הטלוויזיה הראשון הוא Spelling Bee, ששידורו החל בשנת 1938. שעשועון הטלוויזיה הראשון ששודר בישראל הוא "זה הסוד שלי", ששודר בטלוויזיה הישראלית החל מ-1975 עד 1980. תוכניות מציאות רבות הן תחרות בין המשתתפים בהן. דוגמאות: מאסטר שף: תחרות בישול שבה משתתפים בשלנים חובבים. הישרדות: במסגרת התוכנית נשלחים כ-16–20 מתמודדים להתמודד עם תנאי הטבע ומשתתפים בתחרויות, ואחת לשלושה ימים מדיחים אחד מכלל המתמודדים, כשהזוכה הוא המתמודד שנשאר אחרון. לתחרות יש תפקיד מרכזי באמנות הבמה ובמיוחד בתחום המוזיקה. כגון תחרות רובינשטיין לנגינה בפסנתר. קיימת תעשייה גלובלית ענפה המתבססת על תחרויות מוזיקליות. Eisenberg, J., & Thompson, W. (2011). The Effects of Competition on Improvisers' Motivation, Stress, and Creative Performance. Creativity Research Journal, 23(2), 129-136.
הסכסוך באיטורי

הסכסוך באיטורי (בצרפתית: Guerre d'Ituri) הוא סכסוך מתמשך בין הקבוצה האתנית החקלאית לנדו לבין הקבוצה האתנית הפסטורליסטית חמה במחוז איטורי (אנ') שבצפון-מזרח הרפובליקה הדמוקרטית של קונגו. בעוד ששתי הקבוצות נלחמו מאז 1972, השם 'סכסוך איטורי' מתייחס לתקופת האלימות העזה בין 1999 ל-2003. הסכסוך המזוין נמשך עד היום. הסכסוך החל בתחילת מלחמת קונגו השנייה, שהובילה להגברת התודעה האתנית, אספקה גדולה של נשק קל והיווצרותן של קבוצות חמושות שונות. גורמים ארוכי טווח יותר כוללים סכסוכי קרקע, מיצוי משאבי טבע, והמתחים האתניים הקיימים ברחבי האזור. בני לנדו היו מיוצגים בעיקר על ידי החזית הלאומית והאינטגרציוניסטית (FNI) בעוד שאיגוד הפטריוטים של קונגו (UPC) טען כי הם נלחמים למען בני החמה. הסכסוך היה אלים ביותר. מעשי טבח בקנה מידה גדול בוצעו על ידי חברי שני הפלגים האתניים. בשנת 2006 דיווח ה-BBC כי עד 60,000 בני אדם נהרגו באיטורי מאז 1998. ארגון רופאים ללא גבולות טען ש"הסכסוך המתמשך באיטורי, הרפובליקה הדמוקרטית של קונגו, הוביל ליותר מ-50,000 הרוגים, יותר מ-500,000 אזרחים עקורים ולתמותה מתמשכת, גבוהה באופן בלתי מתקבל, מאז 1999". מאות אלפי אנשים נאלצו לעזוב את בתיהם והפכו לפליטים. ביוני 2003 החל האיחוד האירופי ב"מבצע ארטמיס", במסגרתו שלח כוח שמירת שלום בהנהגת צרפת לאיטורי. כוח האיחוד האירופי הצליח להשתלט על בירת מחוז איתורי בוניה. למרות זאת, הלחימה ומעשי הטבח נמשכו באזורים הכפריים. החל מדצמבר 2003 הלחימה פחתה באופן משמעותי. סכסוכי קרקע בין רועי חמה וחקלאי לנדו התחדשו בדצמבר 2017, וכתוצאה מכך החל גל מעשי טבח ובעקבותיו כפרים שלמים של בני החמה נהרסו ולמעלה ממאה בני אדם נרצחו. עשרות אלפים נמלטו לאוגנדה. בעוד שמעשי הטבח על ידי מיליציות הלנדו פסקו באמצע מרץ 2018, השמדת היבול, החטיפות וההרג נמשכו. האו"ם העריך כי עד 120 כפרי בני החמה הותקפו על ידי מיליציות הלנדו מדצמבר 2017 ועד אוגוסט 2018. ביוני 2023, לפחות 46 בני אדם נהרגו על ידי CODECO במחנה עקורים במחוז בהמה באדג'רה. מדיה וקבצים בנושא הסכסוך באיטורי בוויקישיתוף
שלמה אטיאס

שלמה אטיאס הוא מנהל ישראלי המכהן כמנהל הרשות להשקעות ולפיתוח התעשייה והכלכלה במשרד הכלכלה והתעשייה. בעברו כיהן כמנכ"ל יובלים אשדוד בע"מ, כמשנה למנכ"ל הפניקס חברה לביטוח בע"מ, כמנכ"ל מבטחים קרנות פנסיה (מבטחים החדשה), מנכ"ל מבטחים מוסד לביטוח סוציאלי של העובדים, מנכ"ל חברת עובדים ויו"ר דירקטוריון בחברות רבות. אטיאס נולד בעיר פאס שבמרוקו, בפברואר 1962 עלה עם הוריו לישראל, לעיר שדרות. שירת בצה"ל בחטיבת הנח"ל. הוא בעל תואר ראשון בכלכלה וחשבונאות מאוניברסיטת בן-גוריון, למד לימודי תעודה בניהול עסקי בנדל"ן באוניברסיטת תל אביב, וקאוצ'ינג עסקי במרכז הישראלי לניהול. בשנים 1999–2000 במהלך עבודתו כמנכ"ל בחברת העובדים, כיהן כיו"ר דירקטוריון פעיל בחברת קרן השקעות וחברות בנות, דירקטור בחברת "הארגז בע"מ", דירקטור בחברת משען בע"מ, דירקטור בחברת מת"ס, ודירקטור בחברת הבונה בע"מ. בשנים 2000–2002 כיהן כמנכ"ל מבטחים מוסד לביטוח סוציאלי על העובדים והיה כיו"ר דירקטוריון בחברת אמות השקעות בע"מ, יו"ר דירקטוריון מלונות "גני מבטחים בע"מ", יו"ר דירקטוריון מבטחים מחשבים בע"מ, יו"ר דירקטוריון מעלות, יו"ר דירקטוריון קרן חופשה כללית, דירקטור במבטחים מוסד לביטוח סוציאלי בע"מ, דירקטור במבטחים קרנות פנסיה בע"מ, דירקטור באיילות השקעות בנכסים בע"מ, נציג חברת העובדים במזכירות אגד. בשנים 2002–2004 כיהן כמנכ"ל מבטחים קרנות פנסיה (מבטחים החדשה) ומבטחים גמל והשתלמות, הקים את מערכי השיווק, התפעול, הדרכת עובדים ומנהלים, המחשוב וגבייה, תשתית פיזית, רישות עסקי מול גורמי הון, ביטוח וממשלה. תפקידו אופיין בעבודה שוטפת מול אגף שוק ההון והביטוח במשרד האוצר. אטיאס תמך וקידם את חתימת הסכם העבודה עם ועד העובדים אשר יצר מערכת עבודה תועלתית לחברה ולהבטיח שקט תעשייתי. בשנים 2004–2005 כיהן כמשנה למנכ"ל הפניקס חברה לביטוח בע"מ. ניהל והוביל תהליכי חיסכון לטווח ארוך בחברה ובנה תשתיות תפעוליות, מחשוביות, משפטיות ורגולטוריות של פעילויות חיסכון לטווח ארוך, בנה תוכנית אסטרטגית לשיווק ישיר של חיסכון פנסיוני ארוך טווח. 2009-2020 כיהן כמנכ"ל יובלים אשדוד בע"מ. ניהל תאגיד בהיקף תקציבי גדול הנותן שירותי הפעלה של מים וביוב, הפקת מים והפעלת מכון טיהור שפכים לעיר אשדוד, תכנון תוכניות אב למים וביוב, הקמה והפעלת מערך גבייה עבור שירותי המים והביוב לכ־85,000 צרכנים. אטיאס עבד מול הרשות המוניציפלית המקומית, רשויות תכנון, ועדות מקומיות ואזוריות לתכנון ובניה, המשרד להגנת הסביבה, משרד הבריאות ועוד. בשנת 2020 הממשלה אישרה את מינויו של שלמה אטיאס למנהל הרשות להשקעות במשרד הכלכלה והתעשייה. אטיאס הוא תושב העיר יבנה, נשוי ואב לשלושה. חובב צילום. אושר: שלמה אטיאס- מנהל רשות להשקעות במשרד הכלכלה, (https://www.port2port.co.il) באתר PORTZPORT, נובמבר 2020 גם בענף התעשייה מחפשים מימון אצל המוסדיים (https://www.calcalist.co.il/) באתר כלכליסט, ינואר 2022 משרד הכלכלה יסייע למעסיקים בשילוב נשים ממזרח ירושלים, (https://www.mivzaklive.co.il/archives/544825), מאתר מבזק לייף, אפריל 2022 המדינה העניקה 600 מיליון שקל למפעלים ולחברות- פי ארבעה ממה שניתן היה לפני אישור התקציב, (https://www.globes.co.il/news/article.aspx?did=1001397504), מאתר גלובס, ינואר 2022